
REFERAT

privind aprobarea variantei ocolitoare Timişoara Sud
Varianta de ocolire Timişoara Sud este ultimul tronson care închide centura inelară a Timişoarei între piciorul rampei sud al podului peste canalul Bega şi nodul rutier Km 549 + 076 (pe DN 6) de unde se desprinde Centura de Nord.

În analiza preliminară a variantelor de traseu întocmită de Search Corporation în asociere cu TECNIC Consulting Engineering România s-au propus  4 variante de traseu a Centurii de ocolire.

Variantele propuse au fost analizate în Comisia de Circulaţie din cadrul Primăriei Municipiului Timişoara în şedinţa din data de 01.07.2010, care a avizat favorabil, prin avizul cu numărul RE2010-004360, Varianta I de amenajare a Centurii de ocolire – Timişoara Sud, în lungime totală de 20,300 km, cu următorul traseul distinct:


- între km 7+000 - km 9+700 urmăreşte canalul betonat de irigare pe partea stângă spre nord ocolindu-se staţia de pompe de la km 8+410;


- între km 9+700 - km 12+758  traseul este proiectat la o distanţă de 5,00 m de canalul betonat de irigaţii pentru a asigura spaţiul necesar drumului tehnologic al canalului betonat de irigaţii şi pentru prima linie electrică aeriană de110kV


-  de la nodul rutier cu DJ 592 traseul se îndepărtează de la canalul betonat de irigaţii cu un pod la km 13+615 şi se dezvoltă pe partea dreaptă a unui canal de descărcare din pământ paralel cu canalul betonat;


- traseul se continuă cu o curbă la dreapta şi va traversa canalul betonat de irigaţii cu un pod la km 15+625, după care va intra pe teritoriul administrativ al comunei Ghiroda;


- traseul se continuă în apropierea pădurii Bistra, pe partea stângă a canalului de descărcare din pământ, după care se îndreaptă spre nord cu un pod peste canalul Bega la km 19+520;

-  capătul traseului este la km 20+300 şi îl reprezintă nodul rutier de la km 549+076 (pe DN 6) a Centurii de Nord.
Având în vedere avizul favorabil nr. 01/01.07.2010 a Comisiei Tehnice de Amenajare a Teritoriului şi de Urbanism;

Ţinând cont de cele prezentate mai sus propunem spre aprobare traseul Centurii de ocolire Timişoara Sud – Varianta I din documentaţia ,,Analiză preliminară a variantelor de traseu" care face parte din proiectul ,,Asistenţă Tehnică pentru elaborarea Studiului de Fezabilitate, Proiectului Tehnic, Detaliilor de execuţie şi Documentaţiei de Atribuire pentru variantele de ocolire Bârlad şi Timişoara Sud POST/2009/2/1/002/3", beneficiar Compania Naţională de Autostrăzi şi Drumuri Naţionale din România, documentaţie elaborată de Search Corporation în asociere cu TECNIC Consulting Engineering România.

